title: Vykonávacie nariadenie Komisie (EÚ) 2015/500 z  24. marca 2015 , ktorým sa stanovujú vykonávacie technické predpisy, pokiaľ ide o postupy, ktoré sa majú dodržiavať pre schválenie uplatnenia párovacej korekcie orgánmi dohľadu v súlade so smernicou Európskeho parlamentu a Rady 2009/138/ES  Text s významom pre EHP

text:
               25.3.2015

               SK

               Úradný vestník Európskej únie

               L 79/18

         VYKONÁVACIE NARIADENIE KOMISIE (EÚ) 2015/500
   z 24. marca 2015,
   ktorým sa stanovujú vykonávacie technické predpisy, pokiaľ ide o postupy, ktoré sa majú dodržiavať pre schválenie uplatnenia párovacej korekcie orgánmi dohľadu v súlade so smernicou Európskeho parlamentu a Rady 2009/138/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (1), a najmä na jej článok 86 ods. 3,
   keďže:

               (1)

               Podľa článku 77b smernice 2009/138/ES môžu poisťovne a zaisťovne použiť párovaciu korekciu príslušnej časovej štruktúry bezrizikovej úrokovej miery, pričom použitie tejto korekcie podlieha predchádzajúcemu súhlasu orgánov dohľadu, ak sú splnené určité podmienky. Pre postupy, ktoré sa majú dodržiavať pre schválenie uplatnenia párovacej korekcie, sa musia stanoviť pravidlá.

               (2)

               Aby sa žiadosť považovala za úplnú, mala by obsahovať všetky relevantné informácie potrebné pre posúdenie a rozhodnutie zo strany orgánov dohľadu. Aby žiadosť poskytovala harmonizovaný základ pre posúdenie a rozhodnutie zo strany orgánov dohľadu, mala by zahŕňať dôkazy preukazujúce, že každá z podmienok stanovených v článku 77b smernice 2009/138/ES je splnená.

               (3)

               Žiadosť o párovaciu korekciu je strategickým rozhodnutím na účely riadenia rizík a plánovania kapitálu. Na základe konečnej zodpovednosti správneho orgánu, riadiaceho orgánu alebo kontrolného orgánu na dodržiavanie predpisov podľa článku 40 smernice 2009/138/ES by sa jeho zapojenie do rozhodovacieho procesu o žiadosti malo starostlivo zvážiť.

               (4)

               Popri článku 77b smernice 2009/138/ES uvedená smernica obsahuje ďalšie požiadavky uvedené v článkoch 44, 45 a 77c, ktoré sa vzťahujú na všetky poisťovne alebo zaisťovne používajúce párovaciu korekciu. Žiadosť by preto mala obsahovať dôkazy, že všetky tieto požiadavky budú v prípade udelenia schválenia splnené.

               (5)

               V postupoch, ktoré sa majú dodržiavať pri schvaľovaní párovacej korekcie, sa predpokladá, že medzi orgánmi dohľadu a poisťovňami a zaisťovňami bude dochádzať k priebežnej komunikácii. Táto komunikácia zahŕňa komunikáciu pred podaním formálnej žiadosti orgánom dohľadu a po tom, ako bola žiadosť schválená, aj komunikáciu v priebehu procesu preskúmania orgánmi dohľadu. Táto priebežná komunikácia je nevyhnutná na zabezpečenie toho, aby úsudky orgánu dohľadu boli založené na relevantných a aktuálnych informáciách a dôkazoch.

               (6)

               Na zabezpečenie hladkého a účinného procesu by mali mať orgány dohľadu predtým, než rozhodnú, či žiadosť nakoniec schvália alebo zamietnu, možnosť požadovať, aby poisťovne a zaisťovne upravili žiadosť s cieľom opraviť časti, v ktorých predložené dôkazy nedostatočne preukazujú dodržanie príslušných podmienok stanovených v článku 77b smernice 2009/138/ES.

               (7)

               Popri zohľadneniu dôkazov uvedených v žiadosti by orgány dohľadu mali takisto zvážiť ďalšie faktory, ktoré sú relevantné pri prijímaní rozhodnutia o tom, či sú požiadavky smernice 2009/138/ES splnené.

               (8)

               Keďže sa portfólia, na ktoré sa uplatňuje párovacia korekcia, môžu riadiť na základe pokračovania v činnosti, podniky, ktorým bolo udelené schválenie používať párovaciu korekciu na oceňovanie zodpovedajúcich záväzkov, by mali mať takisto možnosť používať uvedenú korekciu na oceňovanie budúcich poistných záväzkov, pokiaľ uvedené záväzky a im zodpovedajúce aktíva majú rovnaké vlastnosti ako záväzky a aktíva zahrnuté do pôvodného portfólia, na ktoré sa uplatňuje párovacia korekcia, a následne predstavujú pre dotknutý podnik rovnaké riziká.

               (9)

               Z dôvodu vzájomnej závislosti medzi rôznymi žiadosťami o schválenie podľa smernice 2009/138/ES by poisťovňa alebo zaisťovňa mali pri podávaní žiadosti o schválenie párovacej korekcie informovať orgán dohľadu o ďalších žiadostiach týkajúcich sa položiek uvedených v článku 308a ods. 1 smernice 2009/138/ES, ktoré sú v súčasnosti podané alebo sa plánujú podať v nasledujúcich šiestich mesiacoch. Táto požiadavka je nevyhnutná na zabezpečenie toho, aby posúdenia orgánom dohľadu boli založené na transparentných a objektívnych informáciách.

               (10)

               Toto nariadenie vychádza z návrhu vykonávacích technických predpisov, ktoré Európskej komisii predložil Európsky orgán pre poisťovníctvo a dôchodkové poistenie zamestnancov.

               (11)

               Európsky orgán pre poisťovníctvo a dôchodkové poistenie zamestnancov uskutočnil otvorené verejné konzultácie k návrhu vykonávacích technických predpisov, z ktorých toto nariadenie vychádza, analyzoval možné súvisiace náklady a prínosy a požiadal o stanovisko Skupinu zainteresovaných strán v poisťovníctve a zaisťovníctve zriadenú v súlade s článkom 37 nariadenia Európskeho parlamentu a Rady (EÚ) č. 1094/2010 (2).

               (12)

               S cieľom zvýšiť právnu istotu v súvislosti s režimom dohľadu počas obdobia postupného zavádzania podľa článku 308a smernice 2009/138/ES, ktoré sa začne 1. apríla 2015, je dôležité zabezpečiť, aby toto nariadenie nadobudlo účinnosť čo najskôr, a to dňom nasledujúcim po jeho uverejnení v Úradnom vestníku Európskej únie,

         PRIJALA TOTO NARIADENIE:
   Článok 1
   Žiadosť o použitie párovacej korekcie
   1.   Poisťovne a zaisťovne, ktoré žiadajú o použitie párovacej korekcie, predkladajú orgánom dohľadu písomnú žiadosť o predchádzajúce schválenie.
   2.   Žiadosť sa predkladá v jednom z úradných jazykov členského štátu, v ktorom má poisťovňa alebo zaisťovňa svoje ústredie, alebo v jazyku vopred schválenom orgánom dohľadu a obsahuje minimálne informácie požadované článkami 3 až 6 tohto nariadenia.
   3.   Poisťovne a zaisťovne musia zabezpečiť, aby žiadosť obsahovala všetky ďalšie relevantné informácie, ktoré podľa nich môžu byť potrebné na posúdenie a pre rozhodnutie zo strany orgánu dohľadu. Žiadosť obsahuje listinné dôkazy o vnútornom rozhodovacom procese poisťovne alebo zaisťovne týkajúcom sa žiadosti.
   4.   Ak je žiadosť podaná pre viac než jedno portfólio poistných alebo zaistných záväzkov, v žiadosti sa uvedú dôkazy požadované článkami 3 až 6 tohto nariadenia oddelene pre každé portfólio, ktorého sa žiadosť týka.
   Článok 2
   Obsah žiadosti v súvislosti s vyhradeným portfóliom aktív
   Pokiaľ ide o vyhradené portfólio aktív podľa článku 77b ods. 1 písm. a) smernice 2009/138/ES, žiadosť obsahuje prinajmenšom tieto údaje:

               a)

               dôkazy, že vyhradené portfólio aktív spĺňa všetky príslušné podmienky stanovené v článku 77b ods. 1 smernice 2009/138/ES;

               b)

               podrobnosti o aktívach vo vyhradenom portfóliu, ktoré obsahujú informácie o jednotlivých aktívach riadok po riadku spoločne s postupom, ktorý sa použil pre zoskupenie týchto aktív podľa triedy aktív, kreditnej kvality a durácie na účely určenia fundamentálnej prirážky uvedenej v článku 77c ods. 1 písm. b) smernice 2009/138/ES;

               c)

               opis postupu použitého na zachovanie vyhradeného portfólia aktív v súlade s článkom 77b ods. 1 písm. a) smernice 2009/138/ES vrátane postupu pre zachovanie replikácie očakávaných peňažných tokov, keď sa tieto peňažné toky významným spôsobom zmenili.

         Článok 3
   Obsah žiadosti v súvislosti s portfóliom poistných alebo zaistných záväzkov
   Pokiaľ ide o portfólio poistných alebo zaistných záväzkov, na ktoré sa má uplatniť párovacia korekcia, žiadosť obsahuje aspoň tieto údaje:

               a)

               dôkazy, že poistné alebo zaistné záväzky spĺňajú všetky kritéria stanovené v článku 77b ods. 1 písm. d), e), g) a j) smernice 2009/138/ES;

               b)

               ak je prítomné riziko úmrtnosti, kvantitatívny dôkaz, že najlepší odhad portfólia poistných alebo zaistných záväzkov sa nezvýši viac než o 5 % pod tlakom rizika úmrtnosti určenom v článku 52 delegovaného nariadenia Komisie (EÚ) 2015/35 (3).

         Článok 4
   Obsah písomnej žiadosti v súvislosti s párovaním peňažných tokov a riadením portfólia
   Pokiaľ ide o párovanie peňažných tokov a riadenie použiteľného portfólia záväzkov a vyhradeného portfólia aktív, žiadosť obsahuje aspoň tieto údaje:

               a)

               kvantitatívne dôkazy, že sú splnené kritériá uvedené v článku 77b ods. 1 písm. c) smernice 2009/138/ES, vrátane kvantitatívneho a kvalitatívneho posúdenia, či akýkoľvek nesúlad nevyvoláva riziká, ktoré sú významné v súvislosti s rizikami prítomnými v poisťovacej činnosti, na ktoré sa má uplatniť párovacia korekcia;

               b)

               dôkazy, že v súlade s článkom 77b ods. 1 písm. b) smernice 2009/138/ES budú zavedené primerané postupy na riadnu identifikáciu, správu a riadenie portfólia záväzkov a vyhradeného portfólia aktív oddelene od ostatných činností podniku, a na zabezpečenie, že vyhradené aktíva sa nepoužijú na pokrytie strát vyplývajúcich z ostatných činností podniku;

               c)

               dôkazy o tom, ako budú upravené vlastné zdroje v súlade s článkom 81 smernice 2009/138/ES, aby zohľadnili prípadnú obmedzenú prevoditeľnosť;

               d)

               dôkazy o tom, ako bude upravená kapitálová požiadavka na solventnosť (SCR), aby primerane zohľadňovala akýkoľvek znížený rozsah diverzifikácie rizika. V príslušných prípadoch musia byť zahrnuté dôkazy o súlade s článkami 216, 217 a 234 delegovaného nariadenia Komisie (EÚ) č. 2015/35. Ak poisťovne a zaisťovne plánujú vypočítavať kapitálovú požiadavku na solventnosť pomocou vnútorného modelu, avšak orgány dohľadu im ešte neudelili potrebné schválenie, dôkazy požadované v tomto odseku sa predkladajú na základe výsledku štandardného vzorca, ako aj neschváleného vnútorného modelu.

         Článok 5
   Ďalší obsah písomnej žiadosti
   Popri informáciách uvedených v článkoch 3 až 4 tohto nariadenia obsahuje žiadosť aj tieto údaje:

               a)

               potvrdenie, že budú splnené podmienky uvedené v článku 77b ods. 3 smernice 2009/138/ES, ak orgány dohľadu schvália uplatnenie párovacej korekcie;

               b)

               plán likvidity požadovaný podľa článku 44 ods. 2 smernice 2009/138/ES;

               c)

               posúdenia požadované podľa článku 44 ods. 2a písm. b) smernice 2009/138/ES;

               d)

               posúdenia požadované podľa článku 45 ods. 2a smernice 2009/138/ES;

               e)

               podrobné vysvetlenie a ukážka postupu výpočtu použitého na stanovenie párovacej korekcie v súlade s požiadavkami článku 77c smernice 2009/138/ES;

               f)

               zoznam ďalších alebo v súčasnosti plánovaných v nasledujúcich šiestich mesiacoch žiadostí poisťovne alebo zaisťovne, predložených na schválenie prípadných položiek postupného zavádzania uvedených v článku 308a ods. 1 smernice 2009/138/ES.

         Článok 6
   Posúdenie žiadosti
   1.   Orgán dohľadu poisťovni alebo zaisťovni potvrdí doručenie žiadosti.
   2.   Orgán dohľadu považuje žiadosť za úplnú, ak obsahuje všetky dôkazy požadované článkami 2 až 5 tohto nariadenia.
   3.   Orgán dohľadu do 30 dní od dátumu doručenia žiadosti potvrdí, či je žiadosť úplná.
   4.   Ak orgán dohľadu rozhodne, že žiadosť nie je úplná, okamžite informuje poisťovňu alebo zaisťovňu, že schvaľovacie obdobie sa nezačalo a uvedie, prečo sa žiadosť nepovažuje za úplnú.
   5.   Orgán dohľadu zabezpečí, aby o žiadosti rozhodol v lehote šiestich mesiacov od doručenia úplnej žiadosti.
   6.   Ak orgán dohľadu potvrdil, že žiadosť je úplná, orgánu dohľadu to nebráni vyžiadať si doplňujúce informácie potrebné na vykonanie posúdenia. V tejto požiadavke sa spresnia požadované doplňujúce informácie a uvedú dôvody žiadosti.
   7.   Pri posudzovaní žiadosti prebieha priebežná komunikácia s poisťovňou alebo zaisťovňou a orgány dohľadu môžu vyžadovať úpravy, pokiaľ ide o spôsob, akým podnik navrhuje uplatňovať párovaciu korekciu. Ak orgán dohľadu rozhodne, že by bolo možné schváliť žiadosť o párovaciu korekciu, ak by sa vykonali úpravy, bezodkladne písomne oznámi poisťovni a zaisťovni požadované úpravy.
   8.   Obdobie medzi dátumom, keď si orgán dohľadu vyžiada doplňujúce informácie alebo úpravy v súlade s odsekmi 6 alebo 7, a dátumom, kedy orgánu dohľadu budú doručené tieto informácie alebo úpravy, sa do šesťmesačného obdobia uvedeného v odseku 5 nezapočítava.
   9.   Poisťovne a zaisťovne zabezpečia, aby všetky listinné dôkazy boli orgánu dohľadu po celú dobu posudzovania žiadostí k dispozícii, a to aj v elektronickej podobe, ak je to možné.
   10.   Poisťovňa alebo zaisťovňa informuje orgán dohľadu o každej zmene v podrobnostiach svojej žiadosti. Ak poisťovňa alebo zaisťovňa informuje orgán dohľadu o zmene svojej žiadosti, považuje sa to za novú žiadosť s výnimkou týchto prípadov:

               a)

               zmena bola vykonaná z dôvodu požiadavky orgánu dohľadu o doplňujúce informácie alebo úpravy alebo

               b)

               orgán dohľadu zastáva názor, že zmena významne neovplyvňuje jeho posúdenie žiadosti.

         11.   Poisťovňa alebo zaisťovňa môže žiadosť stiahnuť písomným oznámením kedykoľvek pred rozhodnutím orgánu dohľadu. Ak poisťovňa alebo zaisťovňa následne žiadosť opätovne predloží alebo predloží aktualizovanú žiadosť, orgán dohľadu ju považuje za novú žiadosť.
   Článok 7
   Rozhodnutie o žiadosti
   1.   Orgán dohľadu môže pri prijímaní rozhodnutia o schválení žiadosti vziať do úvahy aj iné dôkazy, než sú uvedené v článkoch 2 až 5 tohto nariadenia, ak sú tieto dôkazy relevantné pre posúdenie súladu s podmienkami stanovenými v článku 77b ods. 1 a článku 77c smernice 2009/138/ES.
   2.   Rozhodnutie orgánu dohľadu o schválení žiadosti sa oznamuje písomne v rovnakom jazyku, v akom bola žiadosť predložená.
   3.   Ak bola doručená jediná žiadosť týkajúca sa viac než jedného portfólia poistných alebo zaistných záväzkov, orgán dohľadu môže rozhodnúť, že žiadosť schváli v prípade niektorých, avšak nie všetkých portfólií uvedených v žiadosti. V takom prípade musí byť v písomnom oznámení rozhodnutia uvedené, na ktoré portfóliá poistných a zaistných záväzkov sa párovacia korekcia môže použiť.
   4.   Ak sa orgán dohľadu rozhodne zamietnuť žiadosť v prípade niektorých alebo všetkých portfólií uvedených v žiadosti, jasne uvedie dôvody tohto rozhodnutia.
   5.   Ak sa poisťovniam alebo zaisťovniam udelí schválenie uplatniť párovaciu korekciu na portfólio poistných a zaistných záväzkov, rozsah uvedeného rozhodnutia o schválení sa považuje za taký, že pokrýva poistné a zaistné záväzky a aktíva, ktoré budú pridané do uvedeného portfólia, na ktoré sa uplatňuje párovacia korekcia, za predpokladu, že podniky môžu preukázať tieto skutočnosti:

               a)

               budúce záväzky a aktíva majú rovnaké vlastnosti ako záväzky a aktíva zahrnuté do portfólia, na ktoré sa uplatňuje párovacia korekcia, pre ktoré bolo schválenie udelené;

               b)

               portfólio, na ktoré sa uplatňuje párovacia korekcia, naďalej spĺňa príslušné podmienky smernice 2009/138/ES.

         Článok 8
   Zrušenie schválenia vydaného orgánom dohľadu
   Ak orgán dohľadu zastáva názor, že poisťovňa alebo zaisťovňa, ktorej bolo udelené schválenie používať párovaciu korekciu, prestala spĺňať podmienky stanovené v článku 77b ods. 1 alebo článku 77c smernice 2009/138/ES, uvedený orgán dohľadu bezodkladne informuje poisťovňu alebo zaisťovňu a vysvetlí povahu nedodržiavania súladu.
   Článok 9
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. marca 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 335, 17.12.2009, s. 1.

      (2)  Nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (Ú. v. EÚ L 331, 15.12.2010, s. 48).

      (3)  Delegované nariadenie Komisie (EÚ) 2015/35 z 10. októbra 2014, ktorým sa dopĺňa smernica Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II) (Ú. v. EÚ L 12, 17.1.2015, s. 1).


title: Vykonávacie nariadenie Komisie (EÚ) č. 662/2012 z  19. júla 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               20.7.2012

               SK

               Úradný vestník Európskej únie

               L 192/4

         VYKONÁVACIE NARIADENIE KOMISIE (EÚ) č. 662/2012
   z 19. júla 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. júla 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  41,0

                  ZZ

                  41,0

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  96,1

                  ZZ

                  96,1

                  0805 50 10

                  AR

                  90,6

                  BO

                  97,8

                  TR

                  52,0

                  UY

                  90,0

                  ZA

                  90,2

                  ZZ

                  84,1

                  0808 10 80

                  AR

                  138,3

                  BR

                  89,2

                  CL

                  112,0

                  CN

                  126,4

                  NZ

                  132,9

                  US

                  146,3

                  UY

                  52,1

                  ZA

                  98,4

                  ZZ

                  112,0

                  0808 30 90

                  AR

                  137,1

                  CL

                  117,7

                  ZA

                  103,6

                  ZZ

                  119,5

                  0809 10 00

                  TR

                  166,6

                  ZZ

                  166,6

                  0809 29 00

                  TR

                  385,1

                  ZZ

                  385,1

                  0809 30

                  TR

                  177,2

                  ZZ

                  177,2

                  0809 40 05

                  BA

                  81,6

                  ZZ

                  81,6

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/447 zo 17. marca 2015 o rozdelení vnútroštátnych kvót na mlieko stanovených na obdobie rokov 2014/2015 v prílohe IX k nariadeniu Rady (ES) č. 1234/2007 na dodávky a priamy predaj

text:
               18.3.2015

               SK

               Úradný vestník Európskej únie

               L 74/21

         VYKONÁVACIE NARIADENIE KOMISIE (EÚ) 2015/447
   zo 17. marca 2015
   o rozdelení vnútroštátnych kvót na mlieko stanovených na obdobie rokov 2014/2015 v prílohe IX k nariadeniu Rady (ES) č. 1234/2007 na dodávky a priamy predaj
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 69 ods. 1 v spojení s jeho článkom 4,
   keďže:

               (1)

               Nariadením Európskeho parlamentu a Rady (EÚ) č. 1308/2013 (2) sa zrušilo a nahradilo nariadenie (ES) č. 1234/2007 s účinnosťou od 1. januára 2014. V článku 230 ods. 1 písm. a) nariadenia (EÚ) č. 1308/2013 sa však stanovuje, že pokiaľ ide o systém obmedzenia výroby mlieka, oddiel III kapitoly III hlavy I časti II nariadenia (ES) č. 1234/2007, ako aj jeho články 55 a 85 a prílohy IX a X sa naďalej uplatňujú do 31. marca 2015.

               (2)

               V článku 67 ods. 2 nariadenia (ES) č. 1234/2007 sa stanovuje, že výrobcovia môžu mať jednu alebo dve individuálne kvóty, jednu na dodávky a druhú na priamy predaj, a tieto množstvá môže na základe riadne odôvodnenej žiadosti výrobcu previesť z jednej individuálnej kvóty na druhú iba príslušný orgán členského štátu.

               (3)

               Vo vykonávacom nariadení Komisie (EÚ) č. 266/2014 (3) sa stanovuje rozdelenie medzi dodávky a priamy predaj na obdobie od 1. apríla 2013 do 31. marca 2014 pre všetky členské štáty.

               (4)

               V súlade s článkom 25 ods. 2 nariadenia Komisie (ES) č. 595/2004 (4) členské štáty oznámili Komisii množstvá, ktoré na žiadosť výrobcov definitívne previedli medzi individuálnymi kvótami na dodávky a na priamy predaj.

               (5)

               Je preto vhodné určiť rozdelenie vnútroštátnych kvót stanovených v bode 1 prílohy IX k nariadeniu (ES) č. 1234/2007 na dodávky a priamy predaj uplatniteľné na obdobie od 1. apríla 2014 do 31. marca 2015.

               (6)

               Podľa článku 69 ods. 1 v spojení s článkom 4 nariadenia (ES) č. 1234/2007 Komisia musela konať v súlade s postupom uvedeným v článku 195 ods. 2 uvedeného nariadenia. Príslušným postupom podľa nariadenia (EÚ) č. 1308/2013 je postup preskúmania uvedený v článku 229 ods. 2 uvedeného nariadenia.

               (7)

               Vzhľadom na skutočnosť, že rozdelenie medzi priamy predaj a dodávky sa používa ako referenčný základ kontrol podľa článkov 19 až 22 nariadenia (ES) č. 595/2004 a na zostavenie výročného dotazníka stanoveného v prílohe I k uvedenému nariadeniu, je vhodné určiť dátum skončenia účinnosti tohto nariadenia po poslednom možnom dátume vykonania týchto kontrol.

               (8)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   V prílohe k tomuto nariadeniu sa stanovuje rozdelenie vnútroštátnych kvót stanovených v prílohe IX k nariadeniu (ES) č. 1234/2007 na dodávky a priamy predaj uplatniteľné na obdobie od 1. apríla 2014 do 31. marca 2015.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Jeho platnosť sa končí 30. septembra 2016.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. marca 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 299, 16.11.2007, s. 1.

      (2)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

      (3)  Vykonávacie nariadenie Komisie (EÚ) č. 266/2014 zo 14. marca 2014 o rozdelení vnútroštátnych kvót na mlieko stanovených na obdobie rokov 2013/2014 v prílohe IX k nariadeniu Rady (ES) č. 1234/2007 na „dodávky“ a „priamy predaj“ (Ú. v. EÚ L 76, 15.3.2014, s. 31).

      (4)  Nariadenie Komisie (ES) č. 595/2004 z 30. marca 2004, ktorým sa stanovujú podrobné pravidlá uplatňovania nariadenia Rady (ES) č. 1788/2003, ktorým sa stanovujú poplatky v sektore mlieka a mliečnych výrobkov (Ú. v. EÚ L 94, 31.3.2004, s. 22).

      PRÍLOHA

                  Členské štáty

                  Dodávky (v tonách)

                  Priamy predaj (v tonách)

                  Belgicko

                  3 566 075,994

                  36 038,916

                  Bulharsko

                  981 934,239

                  67 583,377

                  Česká republika

                  2 910 127,559

                  25 017,298

                  Dánsko

                  4 847 759,582

                  149,891

                  Nemecko

                  30 229 156,242

                  89 772,508

                  Estónsko

                  687 975,699

                  4 950,350

                  Írsko

                  5 782 858,891

                  1 563,345

                  Grécko

                  878 297,757

                  1 317,000

                  Španielsko

                  6 491 200,263

                  66 355,182

                  Francúzsko

                  26 043 679,756

                  327 551,521

                  Chorvátsko

                  698 376,994

                  66 623,006

                  Taliansko

                  10 921 420,936

                  367 121,930

                  Cyprus

                  155 022,240

                  636,552

                  Lotyšsko

                  770 138,701

                  10 993,997

                  Litva

                  1 753 855,868

                  73 783,113

                  Luxembursko

                  292 166,310

                  588,000

                  Maďarsko

                  1 967 795,932

                  165 608,590

                  Malta

                  52 205,729

                  0,000

                  Holandsko

                  11 972 757,363

                  77 735,292

                  Rakúsko

                  2 911 286,952

                  81 441,536

                  Poľsko

                  9 923 889,074

                  131 907,982

                  Portugalsko (1)

                  2 080 193,719

                  8 710,827

                  Rumunsko

                  1 571 952,247

                  1 705 244,231

                  Slovinsko

                  597 453,865

                  20 719,515

                  Slovensko

                  1 075 927,489

                  39 828,732

                  Fínsko (2)

                  2 615 170,922

                  4 657,981

                  Švédsko

                  3 589 229,658

                  4 800,000

                  Spojené kráľovstvo

                  15 755 730,218

                  140 974,348

         (1)  Okrem Madeiry.

         (2)  Fínska vnútroštátna kvóta uvedená v prílohe IX k nariadeniu (ES) č. 1234/2007 a celková výška fínskej vnútroštátnej kvóty uvedená v prílohe k tomuto nariadeniu sa líšia z dôvodu zvýšenia kvóty o 784,683 ton na odškodnenie fínskych výrobcov SLOM podľa článku 67 ods. 4 nariadenia (ES) č. 1234/2007.


title: Vykonávacie nariadenie Komisie (EÚ) č. 1084/2011 z  27. októbra 2011 , ktorým sa mení a dopĺňa a opravuje nariadenie (ES) č. 1235/2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín

text:
               28.10.2011

               SK

               Úradný vestník Európskej únie

               L 281/3

         VYKONÁVACIE NARIADENIE KOMISIE (EÚ) č. 1084/2011
   z 27. októbra 2011,
   ktorým sa mení a dopĺňa a opravuje nariadenie (ES) č. 1235/2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (1), a najmä na jeho článok 33 ods. 2 a článok 38 písm. d),
   keďže:

               (1)

               V článku 7 ods. 2 nariadenia Komisie (ES) č. 1235/2008 (2) sa ustanovuje, že zoznam uznaných tretích krajín obsahuje všetky potrebné informácie týkajúce sa každej tretej krajiny s cieľom umožniť overenie toho, či produkty uvádzané na trh Únie podliehali kontrolnému systému tretej krajiny uznanej v súlade s článkom 33 ods. 2 nariadenia (ES) č. 834/2007. Tunisko zaslalo zmeny a doplnenia príslušných špecifikácií ustanovených v prílohe III k nariadeniu (ES) č. 1235/2008 po zriadení nového generálneho riaditeľstva, ktoré zodpovedá za ekologické poľnohospodárstvo na Ministerstve poľnohospodárstva a ktoré sa stalo príslušným orgánom zodpovedným za systém kontroly v Tunisku.

               (2)

               Vykonávacím nariadením Komisie (EÚ) č. 590/2011 (3) sa do prílohy III k nariadeniu (EÚ) č. 1235/2008 vložil nový text týkajúci sa Kanady. V bode „1. Kategórie produktov“ uvedeného textu sa nachádza chyba, keďže sa v ňom zavádza samostatné písmeno c) pre „krmivá“ ako jednu z kategórií produktov, zatiaľ čo je to jedno z možných použití „spracovaných poľnohospodárskych produktov“ uvedených v bode 1 písm. b) uvedeného textu.

               (3)

               Kanada informovala Komisiu, že v zozname súkromných inšpekčných organizácií v prílohe III k nariadeniu (EÚ) č. 1235/2008 sa nachádza ďalšia chyba, keďže súkromná inšpekčná organizácia „Control Union Certifications“ nie je akreditovaná orgánom Canadian Food Inspection Agency na vykonávanie certifikačných služieb v Kanade.

               (4)

               Nariadenie (ES) č. 1235/2008 by sa preto malo zodpovedajúcim spôsobom zmeniť a doplniť a opraviť.

               (5)

               V záujme právnej istoty by sa opravné ustanovenie uvedené v tomto nariadení malo uplatňovať odo dňa nadobudnutia účinnosti nariadenia (EÚ) č. 590/2011.

               (6)

               Opatrenia ustanovené v tomto nariadení sú v súlade so stanoviskom Regulačného výboru pre ekologickú výrobu,

         PRIJALA TOTO NARIADENIE:
   Článok 1
   Pozmeňujúce a doplňujúce ustanovenia
   V texte týkajúcom sa Tuniska v prílohe III k nariadeniu (ES) č. 1235/2008 sa bod 4 nahrádza takto:

      „4.   Príslušný orgán: Direction générale de l’Agriculture Biologique (Ministère de l’Agriculture et de l’Environnement); www.agriportail.tn“.

   Článok 2
   Opravné ustanovenia
   Text týkajúci sa Kanady v prílohe III k nariadeniu (ES) č. 1235/2008 sa mení a dopĺňa takto:

               1.

               V bode 1 sa písmená b) a c) nahrádzajú takto:

                           „b)

                           spracované poľnohospodárske produkty na použitie ako potraviny a krmivá;“.

               2.

               V bode 5 sa šiesta zarážka „Control Union Certifications (CUC), www.controlunion.com“ vypúšťa.

         Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Článok 2 sa však uplatňuje od 28. júna 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. októbra 2011

            Za Komisiu

            predseda

         José Manuel BARROSO

      (1)  Ú. v. EÚ L 189, 20.7.2007, s. 1.

      (2)  Ú. v. EÚ L 334, 12.12.2008, s. 25.

      (3)  Ú. v. EÚ L 161, 21.6.2011, s. 9.


title: Vykonávacie nariadenie Komisie (EÚ) 2015/816 z 22. mája 2015, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Canard à foie gras du Sud-Ouest (Chalosse, Gascogne, Gers, Landes, Périgord, Quercy) (CHZO)]

text:
               27.5.2015

               SK

               Úradný vestník Európskej únie

               L 129/10

         VYKONÁVACIE NARIADENIE KOMISIE (EÚ) 2015/816
   z 22. mája 2015,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Canard à foie gras du Sud-Ouest (Chalosse, Gascogne, Gers, Landes, Périgord, Quercy) (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného zemepisného označenia „Canard à foie gras du Sud-Ouest (Chalosse, Gascogne, Gers, Landes, Périgord, Quercy)“ zapísaného do registra na základe nariadenia Komisie (ES) č. 1338/2000 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Canard à foie gras du Sud-Ouest (Chalosse, Gascogne, Gers, Landes, Périgord, Quercy)“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. mája 2015

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 1338/2000 z 26. júna 2000, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Ú. v. ES L 154, 27.6.2000, s. 5).

      (3)  Ú. v. EÚ C 11, 15.1.2015, s. 24.


title: Vykonávacie nariadenie Komisie (EÚ) č. 1116/2013 zo 6. novembra 2013 , ktorým sa mení nariadenie (EÚ) č. 185/2010, pokiaľ ide o objasnenie, harmonizáciu a zjednodušenie určitých špecifických opatrení na bezpečnostnú ochranu letectva  Text s významom pre EHP

text:
               9.11.2013

               SK

               Úradný vestník Európskej únie

               L 299/1

         VYKONÁVACIE NARIADENIE KOMISIE (EÚ) č. 1116/2013
   zo 6. novembra 2013,
   ktorým sa mení nariadenie (EÚ) č. 185/2010, pokiaľ ide o objasnenie, harmonizáciu a zjednodušenie určitých špecifických opatrení na bezpečnostnú ochranu letectva
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (1), a najmä na jeho článok 4 ods. 3,
   keďže:

               (1)

               Zo skúseností z uplatňovania nariadenia Komisie (EÚ) č. 185/2010 zo 4. marca 2010 o ustanovení podrobných opatrení na vykonávanie spoločných základných noriem bezpečnostnej ochrany (2) civilného letectva vyplynulo, že je potrebné zaviesť malé zmeny v spôsobe, akým sa vykonávajú určité spoločné základné normy.

               (2)

               Určité špecifické opatrenia bezpečnostnej ochrany letectva by sa mali objasniť, harmonizovať alebo zjednodušiť, aby sa zlepšila právna zrozumiteľnosť, štandardizoval spoločný výklad právnych predpisov a ešte viac zaistilo optimálne vykonávanie spoločných základných noriem bezpečnostnej ochrany letectva.

               (3)

               Zmeny sa týkajú vykonávania obmedzeného počtu opatrení súvisiacich s kontrolou prístupu, bezpečnosťou lietadla, detekčnou kontrolou príručnej a podanej batožiny, bezpečnostnou kontrolou nákladu, poštových zásielok, dodávok potrebných počas letu a letiskových dodávok, školením a odbornou prípravou osôb a bezpečnostnými zariadeniami.

               (4)

               Nariadenie (EÚ) č. 185/2010 by sa preto malo zodpovedajúcim spôsobom zmeniť.

               (5)

               Opatrenia stanovené v tomto nariadení sú v súlade so stanoviskom Výboru pre bezpečnostnú ochranu civilného letectva,

         PRIJALA TOTO NARIADENIE:
   Článok 1
   Príloha k nariadeniu (EÚ) č. 185/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. novembra 2013

            Za Komisiu

            predseda

         José Manuel BARROSO

      (1)  Ú. v. EÚ L 97, 9.4.2008, s. 72.

      (2)  Ú. v. EÚ L 55, 5.3.2010, s. 1.

      PRÍLOHA
      Príloha k nariadeniu (EÚ) č. 185/2010 sa mení takto:

                  1.

                  Kapitola 1 sa mení takto:

                              a)

                              Vkladá sa bod 1.0.4:

                                          „1.0.4.

                                          ‚predmety, ktoré majú pri sebe iné osoby, ako sú cestujúci‘, sú majetkom určeným na osobné použitie osoby, ktorá ho má pri sebe.“

                              b)

                              Na konci bodu 1.2.1.1 sa dopĺňa tento odsek:
                              „Prehliadky letiska s oprávnenou osobou ako sprievodcom sa považujú za vstup s opodstatneným dôvodom.“

                              c)

                              Na konci bodu 1.2.2.1 sa dopĺňa táto veta:
                              „Prehliadky letiska s oprávnenou osobou ako sprievodcom sa považujú za vstup s opodstatneným dôvodom.“

                              d)

                              Na konci bodu 1.2.7.2 sa dopĺňa táto veta:
                              „Osoba môže byť oslobodená od požiadavky byť sprevádzaná, ak preukáže oprávnenie a je držiteľom platného letiskového identifikačného preukazu.“

                              e)

                              Dopĺňa sa bod 1.2.7.5:

                                          „1.2.7.5.

                                          Keď cestujúci necestuje na základe zmluvy o leteckej doprave, v dôsledku ktorej by mu bol vydaný palubný lístok alebo rovnocenný doklad, člen posádky sprevádzajúci takéhoto cestujúceho môže byť oslobodený od požiadaviek bodu 1.2.7.3 písm. a).“

                              f)

                              Bod 1.3.1.5 sa nahrádza takto:

                                          „1.3.1.5.

                                          Body 4.1.2.4 až 4.1.2.7 a bod 4.1.2.11 sa uplatňujú na detekčnú kontrolu predmetov, ktoré majú pri sebe iné osoby, než sú cestujúci“.

                  2.

                  Kapitola 3 sa mení takto:

                              a)

                              Bod 3.1.1.3 sa nahrádza takto:

                                          „3.1.1.3.

                                          Lietadlo prilietajúce do citlivej časti z tretej krajiny neuvedenej v dodatku 3-B sa podrobí bezpečnostnej prehliadke lietadla vždy po vystúpení cestujúcich z priestoru, v ktorom sa má prehliadka uskutočniť, a/alebo vyložení nákladného priestoru.“

                              b)

                              Bod 3.1.3 sa mení takto:

                                          i)

                                          Druhá a štvrtá zarážka sa vypúšťajú.

                                          ii)

                                          Tretia zarážka sa nahrádza takto:

                                                      „—

                                                      pôvod predchádzajúceho letu.“

                              c)

                              V bode 3.2.1.1 sa písmeno b) nahrádza takto:

                                          „b)

                                          zatvorenia jeho vonkajších dverí. V prípade, že sa lietadlo nachádza v citlivej časti, jeho vonkajšie dvere, ktoré nie sú pre osoby prístupné zo zeme, sa považujú za zatvorené, ak boli pomôcky umožňujúce vstup odstránené a umiestnené v dostatočnej vzdialenosti od lietadla s cieľom vhodným spôsobom zabrániť vstupu osôb, alebo…“.

                              d)

                              Druhá veta bodu 3.2.2.1 sa nahrádza takto:
                              „Písmeno a) sa neuplatňuje na dvere, ktoré sú osobám prístupné zo zeme.“

                              e)

                              Bod 3.2.2.2 sa nahrádza takto:

                                          „3.2.2.2.

                                          Ak sa odo dverí, ktoré nie sú osobám prístupné zo zeme, odstránia pomôcky umožňujúce vstup, umiestnia sa dostatočne ďaleko od lietadla, aby sa vhodným spôsobom zabránilo vstupu.“

                  3.

                  Dodatok 3-B sa nahrádza takto:
                  „DODATOK 3-B

                  BEZPEČNOSTNÁ OCHRANA LIETADLA

                     TRETIE KRAJINY, AKO AJ ZÁMORSKÉ KRAJINY A ÚZEMIA S OSOBITNÝMI VZŤAHMI S ÚNIOU PODĽA ZMLUVY O FUNGOVANÍ EURÓPSKEJ ÚNIE, NA KTORÉ SA NEVZŤAHUJE HLAVA O DOPRAVE UVEDENEJ ZMLUVY, UZNANÉ AKO KRAJINY UPLATŇUJÚCE NORMY BEZPEČNOSTNEJ OCHRANY ROVNOCENNÉ SO SPOLOČNÝMI ZÁKLADNÝMI NORMAMI

                  Vzhľadom na bezpečnostnú ochranu lietadla sú tieto tretie krajiny, ako aj zámorské krajiny a územia s osobitnými vzťahmi s Úniou podľa Zmluvy o fungovaní Európskej únie, na ktoré sa nevzťahuje hlava o doprave uvedenej zmluvy, uznané ako krajiny uplatňujúce normy bezpečnostnej ochrany rovnocenné so spoločnými základnými normami:

                     Spojené štáty americké

                  V prípade, že Komisia získa informácie, podľa ktorých bezpečnostné normy uplatňované treťou krajinou, ktoré majú výrazný vplyv na celkovú úroveň bezpečnostnej ochrany letectva v Únii, prestali byť rovnocenné so spoločnými základnými normami bezpečnostnej ochrany letectva Únie, bezodkladne o tejto skutočnosti informuje príslušné orgány členských štátov.
                  V prípade, že Komisia získa dôveryhodné informácie o opatreniach (vrátane kompenzačných opatrení), ktorými sa potvrdzuje, že došlo k obnoveniu rovnocennosti relevantných noriem bezpečnostnej ochrany letectva, bezodkladne o tejto skutočnosti informuje príslušné orgány členských štátov.“

                  4.

                  V kapitole 4 sa bod 4.1.2.11 nahrádza takto:

                              „4.1.2.11.

                              Osoby vykonávajúce detekčnú kontrolu príručnej batožiny prostredníctvom röntgenového zariadenia alebo zariadenia systému detekcie výbušnín (EDS) za bežných okolností prezerajú zobrazenia bez prerušenia maximálne 20 minút. Po týchto blokoch prezerania zobrazení pracovník detekčnej kontroly neprezerá zobrazenia minimálne 10 minút. Táto požiadavka sa uplatňuje len vtedy, ak je k dispozícii nepretržitá séria zobrazení na prezeranie.
                              Za pracovníkov detekčnej kontroly prezerajúcich príručnú batožinu je zodpovedný supervízor, aby sa zaručilo optimálne zloženie tímu, kvalita práce, odborná príprava, podpora a hodnotenie.“

                  5.

                  Dodatok 4-B sa nahrádza takto:
                  „DODATOK 4-B

                  CESTUJÚCI A PRÍRUČNÁ BATOŽINA

                     TRETIE KRAJINY, AKO AJ ZÁMORSKÉ KRAJINY A ÚZEMIA S OSOBITNÝMI VZŤAHMI S ÚNIOU PODĽA ZMLUVY O FUNGOVANÍ EURÓPSKEJ ÚNIE, NA KTORÉ SA NEVZŤAHUJE HLAVA O DOPRAVE UVEDENEJ ZMLUVY, UZNANÉ AKO KRAJINY UPLATŇUJÚCE NORMY BEZPEČNOSTNEJ OCHRANY ROVNOCENNÉ SO SPOLOČNÝMI ZÁKLADNÝMI NORMAMI

                  Vzhľadom na cestujúcich a príručnú batožinu sú tieto tretie krajiny, ako aj zámorské krajiny a územia s osobitnými vzťahmi s Úniou podľa Zmluvy o fungovaní Európskej únie, na ktoré sa nevzťahuje hlava o doprave uvedenej zmluvy, uznané ako krajiny uplatňujúce normy bezpečnostnej ochrany rovnocenné so spoločnými základnými normami:

                     Spojené štáty americké

                  V prípade, že Komisia získa informácie, podľa ktorých bezpečnostné normy uplatňované treťou krajinou, ktoré majú výrazný vplyv na celkovú úroveň bezpečnostnej ochrany letectva v Únii, prestali byť rovnocenné so spoločnými základnými normami bezpečnostnej ochrany letectva Únie, bezodkladne o tejto skutočnosti informuje príslušné orgány členských štátov.
                  V prípade, že Komisia získa dôveryhodné informácie o opatreniach (vrátane kompenzačných opatrení), ktorými sa potvrdzuje, že došlo k obnoveniu rovnocennosti relevantných noriem bezpečnostnej ochrany letectva, bezodkladne o tejto skutočnosti informuje príslušné orgány členských štátov.“

                  6.

                  V kapitole 5 sa dopĺňa tento bod 5.1.7:

                              „5.1.7.

                              Osoby vykonávajúce detekčnú kontrolu podanej batožiny prostredníctvom röntgenového zariadenia alebo zariadenia systému detekcie výbušnín (EDS) za bežných okolností prezerajú zobrazenia bez prerušenia maximálne 20 minút. Po týchto blokoch prezerania zobrazení pracovník detekčnej kontroly neprezerá zobrazenia minimálne 10 minút. Táto požiadavka sa uplatňuje len vtedy, ak je k dispozícii nepretržitá séria zobrazení na prezeranie.
                              Za pracovníkov detekčnej kontroly prezerajúcich podanú batožinu je zodpovedný supervízor, aby sa zaručilo optimálne zloženie tímu, kvalita práce, odborná príprava, podpora a hodnotenie.“

                  7.

                  Dodatok 5-A sa nahrádza takto:
                  „DODATOK 5-A

                  PODANÁ BATOŽINA

                     TRETIE KRAJINY, AKO AJ ZÁMORSKÉ KRAJINY A ÚZEMIA S OSOBITNÝMI VZŤAHMI S ÚNIOU PODĽA ZMLUVY O FUNGOVANÍ EURÓPSKEJ ÚNIE, NA KTORÉ SA NEVZŤAHUJE HLAVA O DOPRAVE UVEDENEJ ZMLUVY, UZNANÉ AKO KRAJINY UPLATŇUJÚCE NORMY BEZPEČNOSTNEJ OCHRANY ROVNOCENNÉ SO SPOLOČNÝMI ZÁKLADNÝMI NORMAMI

                  Vzhľadom na podanú batožinu sú tieto tretie krajiny, ako aj zámorské krajiny a územia s osobitnými vzťahmi s Úniou podľa Zmluvy o fungovaní Európskej únie, na ktoré sa nevzťahuje hlava o doprave uvedenej zmluvy, uznané ako krajiny uplatňujúce normy bezpečnostnej ochrany rovnocenné so spoločnými základnými normami:

                     Spojené štáty americké

                  V prípade, že Komisia získa informácie, podľa ktorých bezpečnostné normy uplatňované treťou krajinou, ktoré majú výrazný vplyv na celkovú úroveň bezpečnostnej ochrany letectva v Únii, prestali byť rovnocenné so spoločnými základnými normami bezpečnostnej ochrany letectva Únie, bezodkladne o tejto skutočnosti informuje príslušné orgány členských štátov.
                  V prípade, že Komisia získa dôveryhodné informácie o opatreniach (vrátane kompenzačných opatrení), ktorými sa potvrdzuje, že došlo k obnoveniu rovnocennosti relevantných noriem bezpečnostnej ochrany letectva, bezodkladne o tejto skutočnosti informuje príslušné orgány členských štátov.“

                  8.

                  Kapitola 6 sa mení takto:

                              a)

                              V bodoch 6.3.1.2 písm. c), 6.3.1.2 písm. d), 6.3.1.5, 6.4.1.2 písm. c), 6.4.1.2 písm. e), 6.4.1.5, 6.8.1.4, 6.8.1.5, 6.8.4.1, 6.8.5.1.2, 6.8.5.1.3, 6.8.5.2, v dodatku 6-A, dodatku 6-H1, v bodoch 11.6.4.1 a 11.6.4.3 sa odkaz na „databázu oprávnených zástupcov a známych odosielateľov ES“ alebo „databázu oprávnených zástupcov a známych odosielateľov Únie“ nahrádza odkazom na „databázu Únie o bezpečnosti dodávateľského reťazca“.

                              b)

                              Dopĺňa sa bod 6.2.1.4:

                                          „6.2.1.4.

                                          Osoby vykonávajúce detekčnú kontrolu nákladu prostredníctvom röntgenového zariadenia alebo zariadenia systému detekcie výbušnín (EDS) za bežných okolností prezerajú zobrazenia bez prerušenia maximálne 20 minút. Po týchto blokoch prezerania zobrazení pracovník detekčnej kontroly neprezerá zobrazenia minimálne 10 minút. Táto požiadavka sa neuplatňuje len vtedy, ak je k dispozícii nepretržitá séria zobrazení na prezeranie.“

                              c)

                              Bod 6.3.2.4 sa nahrádza takto:

                                          „6.3.2.4.

                                          Po vykonaní bezpečnostných kontrol uvedených v bodoch 6.3.2.1 až 6.3.2.3 tohto nariadenia a v bode 6.3 rozhodnutia Komisie 2010/774/EÚ oprávnený zástupca zabezpečí, aby:

                                                      a)

                                                      nesprevádzaný prístup k týmto zásielkam mali len oprávnené osoby a

                                                      b)

                                                      tieto zásielky boli chránené pred neoprávneným zasahovaním až dovtedy, kým sa neodovzdajú inému oprávnenému zástupcovi alebo leteckému dopravcovi. Zásielky nákladu a pošty, ktoré sa nachádzajú v citlivej časti vyhradeného bezpečnostného priestoru, sa považujú za chránené pred neoprávneným zasahovaním. Zásielky nákladu a pošty, ktoré sa nachádzajú v iných než citlivých častiach vyhradeného bezpečnostného priestoru, sa umiestnia v častiach priestorov oprávneného zástupcu, kde sa kontroluje prístup, alebo ak sa umiestnia mimo týchto častí:

                                                                  —

                                                                  sú fyzicky chránené, aby sa zabránilo vneseniu zakázaných predmetov, alebo

                                                                  —

                                                                  sa neponechávajú bez dozoru a prístup k nim sa obmedzí na osoby zapojené do ochrany nákladu a manipulácie s ním.“

                              d)

                              Na konci bodu 6.3.2.6 sa dopĺňa táto veta:
                              „Oprávnený zástupca, ktorý odovzdáva zásielky inému oprávnenému zástupcovi alebo leteckému dopravcovi, sa môže takisto rozhodnúť postúpiť len informácie vyžadované v písmenách a) až e) a v písmene g) a nevydať informácie požadované v písmene f) počas trvania letu(-ov) alebo počas 24 hodín, podľa toho, čo trvá dlhšie.“

                              e)

                              Dopĺňa sa bod 6.3.2.9:

                                          „6.3.2.9.

                                          Oprávnený zástupca zaručí, aby všetci zamestnanci vykonávajúci bezpečnostné kontroly boli prijímaní a absolvovali odbornú prípravu v súlade s požiadavkami kapitoly 11 a aby všetci zamestnanci s prístupom k identifikovateľnému leteckému nákladu alebo identifikovateľným leteckým poštovým zásielkam, pri ktorých sa vykonali požadované bezpečnostné kontroly, boli prijatí a absolvovali odbornú prípravu v oblasti informovanosti o bezpečnostnej ochrane v súlade s požiadavkami kapitoly 11.“

                              f)

                              V bode 6.4.2.1 sa písmeno b) nahrádza takto:

                                          „b)

                                          všetci zamestnanci vykonávajúci bezpečnostné kontroly boli prijatí a absolvovali odbornú prípravu v súlade s požiadavkami kapitoly 11 a všetci zamestnanci s prístupom k identifikovateľnému leteckému nákladu alebo identifikovateľným leteckým poštovým zásielkam, pri ktorých sa vykonali požadované bezpečnostné kontroly, boli prijatí a absolvovali odbornú prípravu v oblasti informovanosti o bezpečnostnej ochrane v súlade s požiadavkami kapitoly 11 a“.

                              g)

                              Názov bodu 6.6.2 sa nahrádza takto:
                              „6.6.2.   Ochrana nákladu a poštových zásielok na letiskách, ktoré sa majú naložiť do lietadla“.

                              h)

                              Bod 6.6.2.2 sa nahrádza takto:

                                          „6.6.2.2.

                                          Zásielky nákladu a pošty, ktoré sa nachádzajú v iných než citlivých častiach vyhradeného bezpečnostného priestoru, sa umiestnia v častiach priestorov oprávneného zástupcu, kde sa kontroluje prístup, alebo ak sú umiestnené mimo týchto častí, sa považujú za chránené pred neoprávneným zasahovaním, ak:

                                                      a)

                                                      sú fyzicky chránené, aby sa zabránilo vneseniu zakázaných predmetov, alebo

                                                      b)

                                                      sa neponechávajú bez dozoru a prístup k nim je obmedzený na osoby zapojené do ochrany a nakladania nákladu a poštových zásielok do lietadla.“

                              i)

                              Na konci bodu 6.8.2.2 sa dopĺňa táto veta:
                              „Príslušný orgán môže prijať správu o overení bezpečnostnej ochrany letectva EÚ subjektu tretej krajiny na účely určenia ako ACC3 v prípadoch, keď daný subjekt vykonáva celú operáciu prepravy nákladu vrátane nakladania do nákladného priestoru lietadla v mene ACC3 a správa o overení bezpečnostnej ochrany letectva EÚ sa vzťahuje na všetky predmetné činnosti.“

                              j)

                              Bod 6.8.3.2 sa nahrádza takto:

                                          „6.8.3.2.

                                          Do 30. júna 2014 musia požiadavky na detekčnú kontrolu spĺňať minimálne normy ICAO. Po tomto dátume sa náklad a poštové zásielky dopravované do Únie musia podrobovať detekčnej kontrole prostredníctvom jednej z metód uvedených v bode 6.2.1 rozhodnutia 2010/774/EÚ na úrovni dostatočnej na to, aby sa riadne zabezpečilo, že neobsahujú žiadne zakázané predmety.“

                  9.

                  Dodatok 6-B sa nahrádza takto:
                  „DODATOK 6-B

                  Pokyny pre známych odosielateľov
                  Toto usmernenie vám pomôže posúdiť vaše súčasné opatrenia v oblasti bezpečnostnej ochrany na základe ich porovnania s požadovanými kritériami, ktoré majú spĺňať známi odosielatelia a ktoré sú opísané v nariadení Európskeho parlamentu a Rady (ES) č. 300/2008 o spoločných pravidlách v oblasti bezpečnostnej ochrany civilného letectva a v jeho vykonávacích aktoch. Môžete tak zabezpečiť splnenie požiadaviek pred zorganizovaním úradnej overovacej návštevy na mieste.
                  Dôležité je, aby sa overovateľ počas overovacej návštevy mohol rozprávať so zodpovednými ľuďmi (napríklad s osobou zodpovednou za bezpečnostnú ochranu a osobou zodpovednou za prijímanie zamestnancov). Na zaznamenanie hodnotení overovateľa sa použije kontrolný zoznam EÚ. Po vyplnení overovacieho kontrolného zoznamu sa s informáciami obsiahnutými v kontrolnom zozname bude zaobchádzať ako s utajovanými skutočnosťami.
                  Upozorňujeme, že v kontrolnom zozname EÚ sú dva druhy otázok: 1. otázky, v prípade ktorých záporná odpoveď automaticky znamená, že nemôžete byť uznaný ako známy odosielateľ, a 2. otázky, ktoré sa použijú na vytvorenie všeobecného obrazu o vašich bezpečnostných ustanoveniach s cieľom umožniť overovateľovi, aby dospel k celkovému záveru. Požiadavky, ktoré sa uvádzajú ďalej v texte a sú vyznačené tučným písmom, sú oblasti, v ktorých sa automaticky zaznamená výsledok ‚nevyhovel‘. Ak sa v požiadavkách vyznačených tučným písmom vyskytne výsledok ‚nevyhovel‘, budete oboznámení s dôvodmi a dostanete odporúčanie, aké úpravy je potrebné vykonať, aby ste vyhoveli.

                     Úvod

                  Náklad musí mať pôvod vo vašej spoločnosti na mieste, kde sa má vykonať inšpekcia. Zahŕňa to výrobu na mieste a kompletizáciu v prípade, že predmety nie sú identifikovateľné ako letecký náklad, kým sa nevyberú, aby zodpovedali objednávke. (Pozri aj poznámku.)
                  Budete musieť určiť, kde sa náklad či poštová zásielka stávajú identifikovateľnými ako letecký náklad či letecká poštová zásielka, a preukázať, že máte zavedené príslušné opatrenia na ich ochranu pred neoprávneným zasahovaním alebo manipuláciou. Zahŕňa to podrobné informácie o výrobe, balení, skladovaní a/alebo expedícii.

                     Organizácia a zodpovednosti

                  Budete povinní poskytnúť podrobné informácie o vašej organizácii (názov, IČ DPH, číslo obchodnej komory alebo registračné číslo organizácie, ak sa uplatňuje), adresu lokality, ktorá sa má overiť, a hlavnú adresu organizácie (ak sa odlišuje od adresy lokality, ktorá sa má overiť). Vyžaduje sa dátum predchádzajúcej overovacej návštevy a posledný jednoznačný alfanumerický identifikátor (ak sa uplatňuje), ako aj charakter podnikateľskej činnosti, približný počet zamestnancov na mieste, meno a titul osoby zodpovednej za bezpečnostnú ochranu leteckého nákladu/leteckých poštových zásielok a kontaktné informácie.

                     Postup prijímania zamestnancov

                  Budete povinní poskytnúť podrobné informácie o postupoch prijímania všetkých zamestnancov (stálych, dočasných, agentúrnych zamestnancov, vodičov), ktorí majú prístup k identifikovateľnému leteckému nákladu/leteckým poštovým zásielkam. Postup prijímania zamestnancov zahŕňa kontrolu pred prijatím do zamestnania alebo previerku osoby v súlade s bodom 11.1 prílohy k nariadeniu (EÚ) č. 185/2010. Overovacia návšteva na mieste zahŕňa rozhovor s osobou, ktorá zodpovedá za prijímanie zamestnancov. Táto osoba bude povinná predložiť dôkazy (napríklad vzorové formuláre) na doloženie postupov spoločnosti. Tento postup prijímania sa uplatňuje na pracovníkov prijímaných po 29. apríli 2010.

                     Postup odbornej prípravy zamestnancov v oblasti bezpečnostnej ochrany

                  Budete musieť preukázať, že všetci zamestnanci (stáli, dočasní alebo agentúrni zamestnanci, vodiči), ktorí majú prístup k leteckému nákladu/leteckým poštovým zásielkam, absolvovali príslušnú odbornú prípravu zameranú na informovanosť v oblasti bezpečnostnej ochrany. Táto odborná príprava sa uskutočňuje v súlade s bodom 11.2.7 prílohy k nariadeniu (EÚ) č. 185/2010. Mali by sa viesť záznamy o individuálnej odbornej príprave. Navyše budete povinní preukázať, že všetci príslušní zamestnanci vykonávajúci bezpečnostné kontroly absolvovali odbornú prípravu alebo udržiavacie školenie v súlade s kapitolou 11 prílohy k nariadeniu (EÚ) č. 185/2010.

                     Fyzická bezpečnostná ochrana

                  Budete povinní predviesť, ako je vaše pracovisko chránené (napríklad fyzickým oplotením alebo zábranami) a aké príslušné postupy vykonávania kontroly vstupu sú zavedené. V prípade potreby budete povinní poskytnúť podrobné informácie o akomkoľvek možnom výstražnom systéme a/alebo o uzavretom televíznom okruhu (CCTV). Je nevyhnutné, aby sa kontroloval vstup do priestoru, kde sa spracúva alebo uskladňuje letecký náklad/letecké poštové zásielky. Všetky dvere, okná a iné miesta prístupu k leteckému nákladu/leteckým poštovým zásielkam musia byť zabezpečené alebo musia podliehať kontrole vstupu.

                     Výroba (v prípade potreby)
                  Budete povinní preukázať, že vstup do výrobných priestorov sa kontroluje a výrobný proces je pod dohľadom. V prípade, že výrobok možno identifikovať ako letecký náklad/leteckú poštovú zásielku v priebehu výroby, budete musieť preukázať, že sa prijali opatrenia na ochranu leteckého nákladu/leteckej poštovej zásielky pred neoprávneným zasahovaním alebo manipuláciou v tejto etape.

                     Balenie (v prípade potreby)
                  Budete musieť preukázať, že vstup do baliacich priestorov sa kontroluje a proces balenia je pod dohľadom. V prípade, že výrobok možno identifikovať ako letecký náklad/leteckú poštovú zásielku v priebehu balenia, budete musieť preukázať, že sa prijali opatrenia na ochranu leteckého nákladu/leteckej poštovej zásielky pred neoprávneným zasahovaním alebo manipuláciou v tejto etape.
                  Budete povinní poskytnúť podrobné informácie o vašom baliacom procese a preukázať, že všetky hotové výrobky sa pred balením kontrolujú.
                  Budete musieť opísať hotový vonkajší obal a preukázať, že je odolný. Takisto budete musieť predviesť, akým spôsobom sa zabezpečuje, aby bol hotový vonkajší obal odolný voči manipulácii, napríklad použitím očíslovaných plomb, bezpečnostnej pásky alebo špeciálnych pečiatok alebo lepenkových škatúľ opatrených páskou. Takisto budete musieť preukázať, že keď sa tieto prostriedky nepoužívajú, uchovávate ich za zabezpečených podmienok a kontrolujete ich vydávanie.

                     Skladovanie (v prípade potreby)
                  Budete musieť preukázať, že vstup do skladovacích priestorov sa kontroluje. V prípade, že výrobok možno počas skladovania identifikovať ako letecký náklad/leteckú poštovú zásielku, budete musieť preukázať, že sa prijali opatrenia na ochranu leteckého nákladu/leteckej poštovej zásielky pred neoprávneným zasahovaním alebo manipuláciou v tejto etape.

                  Napokon budete musieť preukázať, že hotový a zabalený letecký náklad/letecké poštové zásielky sa pred expedíciou kontrolujú.

                     Expedícia (v prípade potreby)
                  Budete musieť preukázať, že vstup do expedičných priestorov sa kontroluje. V prípade, že výrobok možno identifikovať ako letecký náklad/leteckú poštovú zásielku v priebehu expedície, budete musieť preukázať, že sa prijali opatrenia na ochranu leteckého nákladu/leteckej poštovej zásielky pred neoprávneným zasahovaním alebo manipuláciou v tejto etape.

                     Preprava

                  Budete musieť poskytnúť podrobné informácie o spôsobe prepravy nákladu/poštových zásielok k oprávnenému zástupcovi.
                  Ak používate vlastnú dopravu, budete musieť preukázať, že vaši vodiči boli vyškolení na požadovanú úroveň. Ak vaša spoločnosť používa zmluvného dodávateľa, budete musieť zabezpečiť, aby: a) letecký náklad/leteckú poštovú zásielku zapečatila alebo zabalila vaša spoločnosť, aby sa zaručila viditeľnosť prípadnej manipulácie, a b) zmluvný dopravca podpísal vyhlásenie zmluvného dopravcu uvedené v dodatku 6-E k prílohe k nariadeniu (EÚ) č. 185/2010.

                  V prípade, že zodpovedáte za prepravu leteckého nákladu/leteckej poštovej zásielky, budete musieť preukázať, že dopravné prostriedky sa dajú zabezpečiť, a to buď pomocou plomb, ak je to možné, alebo inou metódou. Ak sa používajú očíslované plomby, budete musieť preukázať, že prístup k plombám sa kontroluje a čísla sa zaznamenávajú, ak sa používajú iné metódy, budete musieť preukázať, akým spôsobom je náklad/poštová zásielka zabezpečený(-á) proti manipulácii a/alebo zaistený(-á). Okrem toho budete musieť preukázať, že sú zavedené opatrenia na overenie totožnosti vodičov vozidiel, ktorí vyzdvihujú váš letecký náklad/letecké poštové zásielky. Takisto budete musieť preukázať, že ste zaistili, aby bol náklad/poštová zásielka zabezpečený(-á), keď opúšťa prevádzkové priestory. Budete musieť preukázať, že letecký náklad/letecká poštová zásielka je počas prepravy chránený(-á) pred neoprávneným zasahovaním.

                  Dôkazy o odbornej príprave vodiča alebo kópiu vyhlásenia zmluvného dopravcu nebudete musieť predložiť v prípade, ak organizáciu dopravy na účely vyzdvihnutia leteckého nákladu/leteckej poštovej zásielky z vašich priestorov zabezpečil oprávnený zástupca.

                     Zodpovednosť odosielateľa

                     Budete musieť vyhlásiť, že akceptujete neohlásené inšpekcie inšpektorov príslušného orgánu na účely monitorovania týchto noriem.

                     Takisto budete musieť bez zbytočného odkladu a najneskôr do 10 pracovných dní poskytnúť [názov príslušného orgánu] príslušné podrobné informácie v prípade, že:

                                 a)

                                 celkovou zodpovednosťou za bezpečnostnú ochranu bol poverený niekto iný než vymenovaná osoba;

                                 b)

                                 v priestoroch alebo postupoch došlo k ďalším zmenám, ktoré pravdepodobne významne ovplyvnia bezpečnostnú ochranu;

                                 c)

                                 vaša spoločnosť ukončila obchodnú činnosť, už sa nezaoberá leteckým nákladom/leteckými poštovými zásielkami ani už nespĺňa požiadavky príslušných právnych predpisov EÚ.

                     Napokon budete musieť vyhlásiť, že budete dodržiavať normy bezpečnostnej ochrany do nasledujúcej overovacej návštevy a/alebo inšpekcie na mieste.

                  Potom budete povinní prevziať plnú zodpovednosť za vyhlásenie a podpísať overovací dokument.

                     POZNÁMKY

                     Výbušné a zápalné zariadenia

                  Zmontované výbušné a zápalné zariadenia sa môžu prepravovať v zásielkach nákladu, ak sú v plnom rozsahu splnené požiadavky všetkých bezpečnostných predpisov.

                     Zásielky z iných zdrojov

                  Známy odosielateľ môže postúpiť zásielky, ktoré nepochádzajú od neho, oprávnenému zástupcovi za predpokladu, že:

                              a)

                              sú oddelené od zásielok, ktoré pochádzajú od neho, a

                              b)

                              na zásielke alebo v sprievodných dokladoch je jasne uvedený pôvod.

                        Všetky také zásielky sa pred naložením do lietadla musia podrobiť detekčnej kontrole.“

                  10.

                  Dodatok 6-C sa nahrádza takto:
                  „DODATOK 6-C

                  Overovací kontrolný zoznam pre známych odosielateľov

                     Poznámky k vypĺňaniu:

                  Pri vypĺňaní tohto formulára vezmite do úvahy, že:

                              —

                              informácie označené * sú požadované údaje a MUSIA sa vyplniť,

                              —

                              ak odpoveď na ktorúkoľvek otázku vytlačenú tučným písmom znie NIE, overenie SA MUSÍ vyhodnotiť s výsledkom NEVYHOVEL. Neplatí to, keď otázky nie sú relevantné,

                              —

                              celkové hodnotenie sa vyhodnotí ako s výsledkom VYHOVEL až po tom, keď odosielateľ podpíše vyhlásenie o záväzkoch na poslednej strane,

                              —

                              originál vyhlásenia o záväzkoch musí uchovávať alebo mať k dispozícii príslušný orgán až do skončenia platnosti overenia. Kópiu vyhlásenia by mal dostať aj odosielateľ.

                        ČASŤ 1

                     Organizácia a zodpovednosti

                  1.1.   Dátum overovania *

                              Použite presný formát dátumu, napr. 01. 10. 2010.

                              dd/mm/rrrr

                        1.2.   Dátum predchádzajúceho overovania, a ak je to potrebné, jednoznačný identifikátor.

                              dd/mm/rrrr

                              UNI

                        1.3.   Názov organizácie, ktorá sa má overiť *

                              Názov
                              Identifikačné číslo DPH/číslo obchodnej komory alebo registračné číslo spoločnosti (ak je relevantné).

                        1.4.   Adresa lokality, ktorá sa má overiť *

                              Číslo/organizačná jednotka/budova

                              Ulica

                              Mesto

                              PSČ

                              Štát

                        1.5.   Hlavná adresa organizácie (ak sa odlišuje od adresy lokality, ktorá sa má overiť, za predpokladu, že je v tom istom štáte)

                              Číslo/organizačná jednotka/budova

                              Ulica

                              Mesto

                              PSČ

                              Štát

                                          1.6.

                                          Charakter podnikateľskej(-ých) činnosti(-í) – druhy spracúvaného nákladu

                        1.7.   Je žiadateľ zodpovedný za…?

                                          a)

                                          výrobu

                                          b)

                                          balenie

                                          c)

                                          skladovanie

                                          d)

                                          expedíciu

                                          e)

                                          iné, uveďte

                                          1.8.

                                          Približný počet zamestnancov v lokalite

                        1.9.   Meno a funkcia osoby zodpovednej za bezpečnostnú ochranu leteckého nákladu/leteckých poštových zásielok

                              Meno

                              Pracovné zaradenie

                        1.10.   Kontaktné telefónne číslo

                              Telefónne číslo.

                        1.11.   E-mailová adresa *

                              E-mail.

                        ČASŤ 2

                     Identifikovateľný letecký náklad/identifikovateľná letecká poštová zásielka (‚Zacieliteľnosť‘)

                     Cieľ: Stanoviť bod (alebo miesto), kde sa náklad/poštová zásielka stane identifikovateľný(-á) ako letecký náklad/letecká poštová zásielka. Zacieliteľnosť sa vymedzuje ako schopnosť posúdiť, kedy/kde je náklad/poštová zásielka identifikovateľný(-á) ako letecký náklad/letecká poštová zásielka.

                              2.1.

                              Kontrolou výroby, balenia, skladovania, expedície a akýchkoľvek iných príslušných oblastí zistiť, kde a ako sa zásielka leteckého nákladu/leteckej pošty stane v pravom zmysle slova identifikovateľná.
                              Opíšte:

                     Pozn.: Podrobné informácie o ochrane identifikovateľného leteckého nákladu/leteckých poštových zásielok pred neoprávneným zasahovaním alebo manipuláciou by sa mali uviesť v častiach 5 až 8.

                  ČASŤ 3

                     Prijímanie a odborná príprava zamestnancov

                     Cieľ: Zabezpečiť, aby sa všetci zamestnanci (stáli, dočasní alebo agentúrni zamestnanci, vodiči), ktorí majú prístup k identifikovateľnému leteckému nákladu/leteckým poštovým zásielkam, podrobili primeranej kontrole pred prijatím do zamestnania a/alebo previerke osoby a aby absolvovali odbornú prípravu v súlade s bodom 11.2.7 prílohy k nariadeniu (EÚ) č. 185/2010, ako aj zabezpečiť, aby všetci zamestnanci vykonávajúci bezpečnostné kontroly dodávok absolvovali odbornú prípravu v súlade s kapitolou 11 prílohy k nariadeniu (EÚ) č. 185/2010.

                     To, či sa otázky 3.1 a 3.2 uvedú
                     tučným písmom
                     (a v takom prípade sa odpoveď NIE musí vyhodnotiť ako výsledok ‚nevyhovel‘), závisí od uplatniteľných vnútroštátnych predpisov štátu, v ktorom sa lokalita nachádza. Aspoň jedna z týchto dvoch otázok sa však musí uviesť
                     tučným písmom, pričom by sa malo umožniť aj to, aby sa kontrola pred prijatím do zamestnania už nevyžadovala, ak sa vykonala previerka osoby. Pri osobe zodpovednej za vykonávanie bezpečnostných kontrol sa vždy musí vykonať previerka osoby.

                              3.1.
                                 Je pre všetkých zamestnancov s prístupom k identifikovateľnému leteckému nákladu/leteckým poštovým zásielkam zavedený prijímací postup, ktorý zahŕňa kontrolu pred prijatím do zamestnania v súlade s bodom 11.1.4 prílohy k nariadeniu (EÚ) č. 185/2010? Vzťahuje sa na zamestnancov prijatých po [dátum začiatku uplatňovania nariadenia (ES) č. 300/2008].

                                 ÁNO alebo NIE

                              Ak ÁNO, ktorý typ

                                 3.2.   Je súčasťou tohto prijímacieho postupu aj previerka osoby vrátane previerky záznamov v trestnom registri v súlade s bodom 11.1.3 prílohy k nariadeniu (EÚ) č. 185/2010?

                                 ÁNO alebo NIE

                              Ak ÁNO, ktorý typ

                                 3.3.   Je v procese vymenovania osoby uvedenej ako zodpovednej za uplatňovanie a dohľad nad vykonávaním bezpečnostných kontrol na pracovisku zahrnutá požiadavka na previerku osoby vrátane previerky záznamov v trestnom registri v súlade s bodom 11.1.3 prílohy k nariadeniu (EÚ) č. 185/2010?

                                 ÁNO alebo NIE

                              Ak ÁNO, opíšte

                                 3.4.   Absolvovali zamestnanci, ktorí majú prístup k identifikovateľnému leteckému nákladu/leteckým poštovým zásielkam, odbornú prípravu v oblasti informovanosti o bezpečnostnej ochrane v súlade s bodom 11.2.7 prílohy k nariadeniu (EÚ) č. 185/2010 pred tým, ako im bol povolený prístup k identifikovateľnému leteckému nákladu/leteckým zásielkam? Absolvujú zamestnanci vykonávajúci bezpečnostné kontroly dodávok odbornú prípravu v súlade s kapitolou 11 prílohy k nariadeniu (EÚ) č. 185/2010?

                                 ÁNO alebo NIE

                              Ak ÁNO, opíšte

                                 3.5.   Absolvovali zamestnanci (ako sa uvádza v predchádzajúcej časti) opakovanú odbornú prípravu v súlade s frekvenciou stanovenou pre túto prípravu?

                                 ÁNO alebo NIE

                                 3.6.   Hodnotenie – Sú opatrenia dostatočné, aby zabezpečili, že všetci zamestnanci, ktorí majú prístup k identifikovateľnému leteckému nákladu/leteckým poštovým zásielkam, boli riadne prijatí a absolvovali odbornú prípravu v súlade s kapitolou 11 prílohy k nariadeniu (EÚ) č. 185/2010?

                                 ÁNO alebo NIE

                                 Ak NIE, uveďte dôvody

                        ČASŤ 4

                     Fyzická bezpečnostná ochrana

                     Cieľ: určiť, či je úroveň (fyzickej) bezpečnostnej ochrany v lokalite alebo v priestoroch postačujúca na ochranu identifikovateľného leteckého nákladu/leteckých poštových zásielok pred neoprávneným zasahovaním.

                  4.1.   Je pracovisko chránené fyzickým oplotením alebo zábranami?

                              ÁNO alebo NIE

                        4.2.   Vykonávajú sa na všetkých miestach vstupu na pracovisko kontroly vstupu?

                              ÁNO alebo NIE

                        4.3.   Ak ÁNO, sú miesta vstupu kontrolované…?

                              Zamestnancami

                              Manuálne

                              Automaticky

                              Elektronicky

                              Inak, uveďte

                        4.4.   Má budova pevnú konštrukciu?

                              ÁNO alebo NIE

                        4.5.   Má budova účinný výstražný systém?

                              ÁNO alebo NIE

                        4.6.   Má budova účinný uzavretý televízny okruh (CCTV)?

                              ÁNO alebo NIE

                        4.7.   Ak áno, zaznamenávajú sa zábery z uzavretého televízneho okruhu?

                              ÁNO alebo NIE

                        4.8.   Sú všetky dvere, okná a iné miesta vstupu k identifikovateľnému leteckému nákladu/leteckým poštovým zásielkam zaistené alebo sa pri nich vykonávajú kontroly vstupu?

                              ÁNO alebo NIE

                                          4.9.

                                          Ak nie, uveďte dôvody

                                 4.10.   Hodnotenie: Sú opatrenia, ktoré prijala organizácia, postačujúce na zabránenie neoprávnenému vstupu do tých častí pracoviska a priestorov, v ktorých sa spracúva alebo uskladňuje identifikovateľný letecký náklad/letecké poštové zásielky?

                                 ÁNO alebo NIE

                                 Ak NIE, uveďte dôvody

                        ČASŤ 5

                     Výroba

                     Cieľ: Chrániť identifikovateľný letecký náklad/letecké poštové zásielky pred neoprávneným zasahovaním alebo manipuláciou.

                  Poskytnite odpovede na tieto otázky, ak možno identifikovať výrobok ako letecký náklad/leteckú poštovú zásielku v priebehu výrobného procesu.
                  5.1.   Kontroluje sa vstup do výrobného priestoru?

                              ÁNO alebo NIE

                                          5.2.

                                          Ak ÁNO, ako?

                        5.3.   Vykonáva sa dohľad nad výrobným procesom?

                              ÁNO alebo NIE

                                          5.4.

                                          Ak ÁNO, ako?

                        5.5.   Sú zavedené kontroly na zabránenie neoprávnenej manipulácii vo výrobnej etape?

                              ÁNO alebo NIE

                              Ak ÁNO, opíšte

                                 5.6.   Hodnotenie: Sú opatrenia, ktoré prijala organizácia, postačujúce na ochranu identifikovateľného leteckého nákladu/leteckých poštových zásielok pred neoprávneným zasahovaním alebo manipuláciou počas výroby?

                                 ÁNO alebo NIE

                                 Ak NIE, uveďte dôvody

                        ČASŤ 6

                     Balenie

                     Cieľ: Chrániť identifikovateľný letecký náklad/letecké poštové zásielky pred neoprávneným zasahovaním alebo manipuláciou.

                  Poskytnite odpovede na tieto otázky, ak možno identifikovať výrobok ako letecký náklad/leteckú poštovú zásielku v priebehu procesu balenia.
                  6.1.   Vykonáva sa dohľad nad procesom balenia?

                              ÁNO alebo NIE

                                          6.2.

                                          Ak ÁNO, ako?

                        6.3.   Opíšte hotový vonkajší obal:

                        a)   Je hotový vonkajší obal odolný?

                              ÁNO alebo NIE

                              Opíšte:

                        b)   Je hotový vonkajší obal odolný voči manipulácii?

                              ÁNO alebo NIE

                              Opíšte:

                        6.4. a)   Použili sa očíslované plomby, bezpečnostná páska, špeciálne pečiatky alebo lepenkové škatule opatrené páskou, aby letecký náklad/letecká poštová zásielka bol(-a) odolný(-á) voči manipulácii?

                              ÁNO alebo NIE

                              Ak ÁNO:

                        6.4. b)   Keď sa očíslované plomby, bezpečnostná páska alebo špeciálne pečiatky nepoužívajú, uchovávajú sa za zabezpečených podmienok?

                              ÁNO alebo NIE

                              Opíšte:

                        6.4. c)   Kontroluje sa vydávanie očíslovaných plomb, bezpečnostnej pásky a/alebo pečiatok?

                              ÁNO alebo NIE

                              Opíšte:

                                          6.5.

                                          Ak odpoveď na otázku 6.4. a) znie ÁNO, ako kontroly prebiehajú?

                                 6.6.   Hodnotenie: Sú baliace postupy postačujúce, aby chránili identifikovateľný letecký náklad/letecké poštové zásielky pred neoprávneným zasahovaním a/alebo manipuláciou?

                                 ÁNO alebo NIE

                                 Ak NIE, uveďte dôvody

                        ČASŤ 7

                     Skladovanie

                     Cieľ: Chrániť identifikovateľný letecký náklad/letecké poštové zásielky pred neoprávneným zasahovaním alebo manipuláciou.

                  Poskytnite odpovede na tieto otázky, ak možno identifikovať výrobok ako letecký náklad/leteckú poštovú zásielku v priebehu procesu skladovania.
                  7.1.   Uskladňuje sa hotový a zabalený letecký náklad/hotové a zabalené letecké poštové zásielky bezpečne a kontroluje sa, či sa s nimi nemanipulovalo?

                              ÁNO alebo NIE

                                 7.2.   Hodnotenie: Sú postupy skladovania postačujúce, aby chránili identifikovateľný letecký náklad/letecké poštové zásielky pred neoprávneným zasahovaním a/alebo manipuláciou?

                                 ÁNO alebo NIE

                                 Ak NIE, uveďte dôvody

                        ČASŤ 8

                     Expedícia

                     Cieľ: Chrániť identifikovateľný letecký náklad/letecké poštové zásielky pred neoprávneným zasahovaním alebo manipuláciou.

                  Poskytnite odpovede na tieto otázky, ak možno identifikovať výrobok ako letecký náklad/leteckú poštovú zásielku v priebehu procesu expedície.
                  8.1.   Kontroluje sa vstup do expedičného priestoru?

                              ÁNO alebo NIE

                                          8.2.

                                          Ak ÁNO, ako?

                        8.3.   Kto má prístup do expedičného priestoru?

                              Zamestnanci?

                              ÁNO alebo NIE

                              Vodiči?

                              ÁNO alebo NIE

                              Návštevníci?

                              ÁNO alebo NIE

                              Zmluvní dodávatelia?

                              ÁNO alebo NIE

                                 8.4.   Hodnotenie: Je ochrana v expedičných priestoroch postačujúca, aby bol identifikovateľný letecký náklad/boli letecké poštové zásielky chránené pred neoprávneným zasahovaním a/alebo manipuláciou?

                                 ÁNO alebo NIE

                                 Ak NIE, uveďte dôvody

                        ČASŤ 8A

                     Zásielky z iných zdrojov

                     Cieľ: Stanoviť postupy na zaobchádzanie s nezabezpečenými zásielkami.

                  Poskytnite odpovede na tieto otázky iba vtedy, ak sa prijímajú zásielky na leteckú prepravu od iných spoločností.

                                 8A.1.   Prijíma spoločnosť zásielky nákladu určené na leteckú prepravu od akýchkoľvek iných spoločností?

                                 ÁNO alebo NIE

                                          8A.2.

                                          Ak ÁNO, akým spôsobom sú tieto zásielky vedené oddelene od vlastného nákladu spoločnosti a ako sa preukazuje ich totožnosť pred oprávneným zástupcom/zmluvným dopravcom?

                        ČASŤ 9

                     Preprava

                     Cieľ: Chrániť identifikovateľný letecký náklad/letecké poštové zásielky pred neoprávneným zasahovaním alebo manipuláciou.

                  9.1.   Ako sa letecký náklad/letecké poštové zásielky dopravujú oprávnenému zástupcovi?

                        a)   Dopravuje ich oprávnený zástupca alebo sa dopravujú v jeho zastúpení?

                              ÁNO alebo NIE

                        b)   Vlastnou dopravou odosielateľa?

                              ÁNO alebo NIE

                        c)   Dopravuje ich zmluvný dodávateľ, ktorého používa odosielateľ?

                              ÁNO alebo NIE

                              9.2.   Ak odosielateľ používa zmluvného dodávateľa:

                                 ÁNO alebo NIE

                              Poskytnite odpovede na tieto otázky, iba ak sa uplatňuje 9.1b) alebo 9.1c).

                        9.3.   Dá sa nákladný priestor prepravného vozidla zabezpečiť?

                              ÁNO alebo NIE

                              Ak ÁNO, uveďte ako…

                        9.4. a)   Ak sa dá nákladný priestor prepravného vozidla zabezpečiť, používajú sa očíslované plomby?

                              ÁNO alebo NIE

                        9.4 b)   Ak sa používajú očíslované plomby, kontroluje sa prístup k plombám a zaznamenávajú sa pri vydávaní ich čísla?

                              ÁNO alebo NIE

                              Ak ÁNO, uveďte ako…

                        9.5.   Ak sa nákladný priestor prepravného vozidla nedá zabezpečiť, je letecký náklad/letecká poštová zásielka odolný(-á) voči manipulácii?

                              ÁNO alebo NIE

                                          9.6.

                                          Ak ÁNO, opíšte použitý spôsob, akým sa dosiahla odolnosť voči manipulácii.

                                          9.7.

                                          Ak NIE, akým spôsobom sú zabezpečené?

                                 9.8.   Hodnotenie: Sú opatrenia postačujúce na ochranu leteckého nákladu/leteckých zásielok pred neoprávneným zasahovaním počas prepravy?

                                 ÁNO alebo NIE

                                 Ak NIE, uveďte dôvody

                     Vyhlásenie o záväzkoch

                     Vyhlasujem, že:

                              —

                                 Budem akceptovať neohlásené inšpekcie inšpektorov príslušného orgánu na účely monitorovania týchto noriem. V prípade, že inšpektor zistí akékoľvek závažné nedostatky v bezpečnostnej ochrane, mohlo by to mať za následok zrušenie môjho štatútu známeho odosielateľa.

                              —

                                 Bez zbytočného odkladu a najneskôr do 10 pracovných dní poskytnem [názov príslušného orgánu] relevantné podrobné informácie v prípade, že:

                                          —

                                             celkovou zodpovednosťou za bezpečnostnú ochranu bol poverený niekto iný než osoba uvedená v bode 1.9,

                                          —

                                             v priestoroch alebo postupoch došlo k akýmkoľvek ďalším zmenám, ktoré pravdepodobne významne ovplyvnia bezpečnostnú ochranu, a

                                          —

                                             spoločnosť ukončila obchodnú činnosť, už sa nezaoberá leteckým nákladom/leteckými poštovými zásielkami ani už nespĺňa požiadavky príslušných právnych predpisov ES.

                              —

                                 Budem dodržiavať normy bezpečnostnej ochrany do nasledujúcej overovacej návštevy a/alebo inšpekcie na mieste.

                              —

                                 Preberám plnú zodpovednosť za toto vyhlásenie.

                                 Podpísaný/á

                                 Pracovné zaradenie v spoločnosti

                                 Hodnotenie (a notifikácia)

                                 Vyhovel/Nevyhovel

                                 Ak je výsledok celkového hodnotenia ‚nevyhovel‘, uveďte oblasti, v ktorých odosielateľ nedosiahol požadovanú úroveň bezpečnostnej ochrany alebo má špecifické slabé miesto. Uveďte aj odporúčania, pokiaľ ide o úpravy potrebné na dosiahnutie požadovanej úrovne, a teda vyhovujúceho výsledku.

                                 Podpísaný/á

                                 (Meno overovateľa)“

                  11.

                  Dodatok 6-C3 sa mení takto:

                              a)

                              Formulácia „Odkaz: Bod 6.8.3.1“ v piatom odseku časti 4 sa vypúšťa.

                              b)

                              Siedmy odsek v časti 5 sa nahrádza takto:
                              „Odkaz: Bod 6.8.3“.

                              c)

                              Piaty odsek v časti 7 sa nahrádza takto:
                              „Odkaz: Body 6.8.3.1, 6.8.3.2, 6.8.3.3, ako aj 6.2.1 a 6.7“.

                              d)

                              Prvý odsek v časti 11 sa nahrádza takto:
                              „Cieľ: Po posúdení desiatich predchádzajúcich častí tohto kontrolného zoznamu je úlohou overovateľa bezpečnostnej ochrany letectva EÚ dospieť k záveru, či jeho overenie na mieste zodpovedá obsahu časti programu bezpečnostnej ochrany leteckého dopravcu, v ktorej sa opisujú opatrenia pre letecký náklad/leteckú poštu smerujúce do EÚ/EHP a či sa v rámci kontrol bezpečnostnej ochrany dostatočne realizujú ciele uvedené v tomto kontrolnom zozname.“

                  12.

                  Bod 6-Fiii dodatku 6-F sa nahrádza takto:
                  „6-Fiii

                     OVEROVACIE ČINNOSTI TRETÍCH KRAJÍN, AKO AJ ZÁMORSKÝCH KRAJÍN A ÚZEMÍ S OSOBITNÝMI VZŤAHMI S ÚNIOU PODĽA ZMLUVY O FUNGOVANÍ EURÓPSKEJ ÚNIE, NA KTORÉ SA NEVZŤAHUJE HLAVA O DOPRAVE UVEDENEJ ZMLUVY A KTORÉ SÚ UZNANÉ ZA ROVNOCENNÉ S OVEROVANÍM BEZPEČNOSTNEJ OCHRANY LETECTVA EÚ“.

                  13.

                  V dodatku 8-B v prvej zarážke sa písmeno b) nahrádza takto:

                              „b)

                              zabezpečí, aby osoby, ktoré majú prístup k dodávkam potrebným počas letu, absolvovali všeobecnú odbornú prípravu v oblasti informovanosti o bezpečnostnej ochrane v súlade s bodom 11.2.7 prílohy k nariadeniu (EÚ) č. 185/2010 ešte pred udelením prístupu k týmto dodávkam. Navyše zabezpečí, aby osoby vykonávajúce detekčnú kontrolu dodávok potrebných počas letu absolvovali odbornú prípravu podľa bodu 11.2.3.3 prílohy k nariadeniu (EÚ) č. 185/2010 a osoby vykonávajúce iné bezpečnostné kontroly zamerané na dodávky potrebné počas letu absolvovali odbornú prípravu podľa bodu 11.2.3.10 prílohy k nariadeniu (EÚ) č. 185/2010 a“.

                  14.

                  Kapitola 9 sa mení takto:

                              a)

                              V bode 9.0.2 sa písmeno a) nahrádza takto:

                                          „a)

                                          ‚letiskové dodávky‘ sú všetky iné predmety určené na predaj, použitie alebo na to, aby boli k dispozícii na akýkoľvek účel alebo činnosť vo vyhradených bezpečnostných priestoroch letísk, než ‚predmety, ktoré majú pri sebe iné osoby, než sú cestujúci‘;“.

                              b)

                              V bode 9.1.1.1 sa písmeno b) nahrádza takto:

                                          „b)

                                          požadované bezpečnostné kontroly dodávok vykonal známy dodávateľ alebo oprávnený dodávateľ a dodávky boli chránené pred neoprávnenými zásahmi od chvíle, keď sa tieto bezpečnostné kontroly vykonali, až do chvíle doručenia do vyhradených bezpečnostných priestorov.“

                  15.

                  V dodatku 9-A v prvej zarážke sa písmeno b) nahrádza takto:

                              „b)

                              zabezpečí, aby osoby, ktoré majú prístup k letiskovým dodávkam, absolvovali všeobecnú odbornú prípravu v oblasti informovanosti o bezpečnostnej ochrane v súlade s bodom 11.2.7 prílohy k nariadeniu (EÚ) č. 185/2010 ešte pred udelením prístupu k týmto dodávkam. Navyše zabezpečí, aby osoby vykonávajúce detekčnú kontrolu letiskových dodávok absolvovali odbornú prípravu podľa bodu 11.2.3.3 prílohy k nariadeniu (EÚ) č. 185/2010 a osoby vykonávajúce iné bezpečnostné kontroly zamerané na letiskové dodávky absolvovali odbornú prípravu podľa bodu 11.2.3.10 prílohy k nariadeniu (EÚ) č. 185/2010 a“.

                  16.

                  Kapitola 11 sa mení takto:

                              a)

                              Bod 11.1.5 sa nahrádza takto:

                                          „11.1.5.

                                          Previerky osoby alebo kontroly pred prijatím do zamestnania sa ukončia pred tým, ako daná osoba absolvuje akúkoľvek odbornú prípravu v oblasti bezpečnostnej ochrany vyžadujúcu prístup k informáciám, ktoré nie sú verejne dostupné. Previerky osoby sa opakujú v pravidelných intervaloch, ktoré nepresiahnu päť rokov.“

                              b)

                              V bode 11.2.3.7 sa písmeno b) nahrádza takto:

                                          „b)

                                          znalosť postupov na zapečatenie lietadla, ak je potrebná vzhľadom na osobu, ktorá má absolvovať odbornú prípravu;“.

                              c)

                              Prvá veta bodu 11.2.3.9 sa nahrádza takto:
                              „Výsledkom odbornej prípravy osôb vykonávajúcich inú bezpečnostnú kontrolu nákladu a poštových zásielok než detekčnú kontrolu sú tieto znalosti a schopnosti:“.

                              d)

                              Na konci bodu 11.2.6.1 sa pridáva táto veta:
                              „Z objektívnych príčin môže príslušný orgán oslobodiť osoby od tejto požiadavky odborného školenia, ak je ich prístup obmedzený na oblasti v termináli prístupnom cestujúcim.“

                              e)

                              V bode 11.3.1 sa vkladá táto veta:
                              „Osoby vykonávajúce úlohy uvedené v bode 11.2.3.3 môžu byť oslobodené od týchto požiadaviek, ak sú oprávnené vykonávať len vizuálne kontroly a/alebo ručné prehliadky.“

                              f)

                              V bode 11.5.3 sa písmeno a) nahrádza takto:

                                          „a)

                                          majú znalosti a schopnosti špecifikované v bode 11.5.4 a“.

                              g)

                              V bode 11.5.4 sa prvá veta nahrádza takto:
                              „Na to, aby osoba získala certifikát inštruktora oprávneného vykonávať odbornú prípravu vymedzenú v bodoch 11.2.3.1 až 11.2.3.5 a v bodoch 11.2.4 (s výnimkou prípadov, keď ide o odbornú prípravu supervízorov, ktorí výlučne dohliadajú na osoby uvedené v bodoch 11.2.3.6 až 11.2.3.10) a 11.2.5, musí mať znalosti o pracovnom prostredí v príslušnej oblasti bezpečnostnej ochrany letectva a kvalifikáciu a znalosti z týchto oblastí:“.

                  17.

                  Kapitola 12 sa mení takto:

                              a)

                              Bod 12.1.2.2 sa nahrádza takto:

                                          „12.1.2.2.

                                          Všetky rámové detektory kovov používané výlučne na detekčnú kontrolu iných osôb, ako sú cestujúci, musia spĺňať minimálne normu 1.“

                              b)

                              Dopĺňajú sa body 12.5.1.4 a 12.5.1.5:

                                          „12.5.1.4.

                                          Za riadenie konfigurácie systému TIP zodpovedá administrátor TIP.

                                          12.5.1.5.

                                          Príslušný orgán pravidelne monitoruje správne využívanie systémov TIP a zabezpečuje, aby boli správne konfigurované (vrátane realistických a relevantných projekcií objektov), spĺňali požiadavky a mali aktuálne knižnice zobrazení.“

                              c)

                              Bod 12.8.2 sa nahrádza takto:

                                          „12.8.2.

                                          Dotknutý členský štát písomne informuje Komisiu a ďalšie členské štáty o navrhovanej metóde detekčnej kontroly, ktorú má v úmysle povoliť, a to pred jej plánovaným zavedením, a priloží posúdenie, v ktorom uvedie, akým spôsobom zaručí, aby uplatňovanie novej metódy spĺňalo požiadavku uvedenú v bode 12.8.1 písm. b). Oznámenie takisto musí obsahovať podrobné informácie o mieste(-ach), kde sa plánuje používanie metódy detekčnej kontroly, a o plánovanej dĺžke hodnotiaceho obdobia.“

                              d)

                              Dopĺňa sa bod 12.10:
                              „12.10.   DETEKTOR KOVOV (MDE)
                              Podrobné ustanovenia týkajúce sa používania MDE sú stanovené v samostatnom rozhodnutí Komisie.“